b'\n_START_ARTICLE_\nJang Min Chul\n_START_PARAGRAPH_\nJang Min Chul (kor. \xec\x9e\xa5\xeb\xaf\xbc\xec\xb2\xa0, g. 1991 m.), \xc5\xbeinomas pseudonimu MC \xe2\x80\x93 profesionalus Starcraft 2 \xc5\xbeaid\xc4\x97jas i\xc5\xa1 Piet\xc5\xb3 Kor\xc4\x97jos. Anks\xc4\x8diau jis profesionaliai \xc5\xbeaid\xc4\x97 Starcraft: Broodwar pseudonimu IrOn, ir buvo pirmasis profesionalus Broodwar \xc5\xbeaid\xc4\x97jas, oficialiai per\xc4\x97j\xc4\x99s prie Starcraft 2. MC \xc5\xbeaid\xc5\xbeia protos\xc5\xb3 rase ir nuo 2012 m. sausio priklauso Vokietijoje \xc4\xafsik\xc5\xabrusiai SK Gaming komandai. Anks\xc4\x8diau \xc5\xbeaid\xc4\x97 oGs (old generation starcrafters) komandoje, kur nuo 2011 m. liepos 12 d. tarptautiniuose turnyruose j\xc4\xaf r\xc4\x97m\xc4\x97 ir jis atstovo SK Gaming pagal partneryst\xc4\x97s sutart\xc4\xaf su oGs._NEWLINE_Per pirmuosius metus nuo Starcraft 2 i\xc5\xa1leidimo, MC turnyruose viso laim\xc4\x97jo vir\xc5\xa1 200 000 JAV doleri\xc5\xb3, daugiau nei bet kuris kitas Starcraft 2 \xc5\xbeaid\xc4\x97jas. 2011 - 2012 m. buvo laikomas vienu i\xc5\xa1 geriausi\xc5\xb3, galb\xc5\xabt pa\xc4\x8diu geriausiu protos\xc5\xb3 \xc5\xbeaid\xc4\x97ju pasaulyje.\n_START_SECTION_\nKarjera\n_START_PARAGRAPH_\nJang Min Chul yra du sykius tap\xc4\x99s pagrindin\xc4\x97s P. Kor\xc4\x97jos Starcraft 2 lygos \xe2\x80\x93 GSL \xc4\x8dempionu. 2011 m. laim\xc4\x97jo kviestin\xc4\xaf YGosu Invitational turnyr\xc4\x85, finale 4:3 \xc4\xafveikdamas Ji Sung (Bomber), nors prie\xc5\xa1 tai atsilikin\xc4\x97jo 1:3._NEWLINE_Tais pa\xc4\x8diais metais MC dalyvavo eil\xc4\x97je tarptautini\xc5\xb3 turnyr\xc5\xb3. Pirmasis buvo Dreamhack Stockholm Invitational, kuriame jis laim\xc4\x97jo pirm\xc4\x85j\xc4\x85 viet\xc4\x85. Pavasar\xc4\xaf MC buvo pakviestas \xc4\xaf Copenhagen Games, kuriame taip pat tapo \xc4\x8dempionu, finale 4:0 nugal\xc4\x97j\xc4\x99s \xc5\xbeym\xc5\xb3 ukrainie\xc4\x8di\xc5\xb3 \xc5\xbeaid\xc4\x97j\xc4\x85 Michail\xc4\x85 Hajd\xc4\x85 (Kas). V\xc4\x97liau, kaip Kor\xc4\x97jos atstovas buvo pakviestas \xc4\xaf Kinijoje rengiam\xc4\x85 GIGABYTE Star Wars Killer turnyr\xc4\x85. \xc5\xa0\xc4\xaf taip pat laim\xc4\x97jo, finale 4:1 \xc4\xafveikdamas kin\xc5\xb3 \xc5\xbeaid\xc4\x97j\xc4\x85 Li Jun Feng (LoveCD)._NEWLINE_Vasar\xc4\x85 MC u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85 Dreamhack Summer \xc5\xa0vedijoje, \xc4\xaf kur\xc4\xaf gavo netik\xc4\x97t\xc4\x85 pakvietim\xc4\x85 diena prie\xc5\xa1 prasidedant turnyrui, nes atsirado laisva vieta Kor\xc4\x97jai kai negal\xc4\x97jo atvykti anks\xc4\x8diau kviestas Ji Sung. Netrukus po to vykusiame NASL pirmajame sezone jis u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85, finale 3:4 nusileid\xc4\x99s kitam kor\xc4\x97jie\xc4\x8di\xc5\xb3 \xc5\xbeaid\xc4\x97jui Lee Ho Joon (PuMa). IEM Global Challange Cologne jis ir PuMa v\xc4\x97l susitiko finale, ir v\xc4\x97l MC atiteko antroji vieta, \xc5\xa1\xc4\xafkart pralaim\xc4\x97jus \xe2\x80\x9esausu\xe2\x80\x9c rezultatu 0:3.\n_START_SECTION_\nPasiekimai\n_START_PARAGRAPH_\nReik\xc5\xa1mingesniuose turnyruose u\xc5\xbeimtos auk\xc5\xa1tos vietos:'